אדריכלות בהאית

האדריכלות הבהאית מוכרת בזכות בנייה אסתטית וגנים מטופחים. ישנה חשיבה מרובה מאחורי כל אבן ושיח בבנייה הבהאית, הנשענת על ערכי הדת, ההיסטוריה שלה ותרבות הסביבה. ישנם סוגים שונים של מבנים הנבנים בשם הדת הבהאית: בתי תפילה וכינוס לקהילה הבהאית, מבני זיכרון וקברים של דמויות מרכזיות בדת הבהאית, וגנים בהאים המקיפים כל בית תפילה וכל מקום מקודש אליו עולים לרגל המאמנים של הדת הבהאית. המבנה הבהאי הראשון בעולם הושלם באשגבאט, כיום בירת טורקמניסטן. מדובר בבית תפילה וכינוס אשר בנייתו הושלמה בשנת 1908 (נהרס בשנת 1962). המבנה הבהאי הראשון שנבנה במערב הוא בית התפילה בווילמט, אילינוי בשנת 1953. כיום ישנם 10 בתי תפילה בהאים ברחבי העולם, למעשה לפחות אחד לכל יבשת- אילינוי, ארצות הברית. פרנקפורט, גרמניה. סידני, אוסטרליה. ניו דלהי, הודו. אפיה, סמואה המערבית. פנמה סיטי, פנמה. קמפאלה, אוגנדה. סנטיאגו, צ'ילה. קרונג באטאמבנג, קמבודיה. קאוקה, קולומביה. אחד העקרונות החשובים ביותר באדריכלות הבהאית הוא בנייה בחומרי בנייה ובסגנון מקומי. בהודעה רשמית של בית הצדק העולמי, נכתב שאחד האתגרים של האדריכלים שנבחרים לבנות בתי תפילה ברחבי העולם, הוא ליצור מבנה מושלם ככל האפשר בעולמנו, תוך הרמוניזציה עם הסביבה הטבעית של הבית התפילה ועם התרבות של הקהילה המגיעה אליו. לכן אחד הקריטריונים בבחירת אדריכל לתכנון ובניית מבנה בהאי הוא מידת ההיכרות של האדריכל עם הסביבה בה המבנה עתיד להבנות. כך למשל הכיפה של בית התפילה בניו דלהי, הודו מעוצב בצורת לוטוס, סמל נפוץ בתרבות ההודית, והכיפה של בית התפילה בקאוקה, קולומביה, מעוצב בצורת פול קקאו הנפוץ באזור. ניתן להגיד שהדבר דומה לשמירה של כל מאמין גם על הלבוש המסורתי של התרבות ממנו הוא בא. כל זאת כתוצאה מאמירה של בההא אללה שאומר שהבחירה של הבגדים וצורת חיתוך הזקן נשארים להחלטת האדם, כל עוד זה מכבד. ובכתביו של עבדול בהאא הוא מציין שאין לשפוט אדם לפי מה שהוא לובש והאם זאת האופנה המעודכנת ביותר, אלה אם הוא צנוע, מתורבת ועם ערכים אלוהיים. אם הוא יכנס בשערי גן עדן יש לכבד אותו ללא כל קשר למה הוא לובש. לאופנה מתחלפת של העולם החומרי אין קשר לעולם הרוחני. לכן הבהאים מעדיפים להשתמש בסגנונות בנייה על זמניים, כמו הבנייה בסגנון הקלאסי של המבנים במרכז הבהאי העולמי בחיפה, או בבנייה שמתחברת לתרבות המקומית כך שהיא לעולם תשלב בנוף במקומי, ולא תהיה תלויה באופנה מתחלפת. השפעה נוספת על האדריכלות הבהאית היא העלייה לרגל לאתרים. שמירה על קו ויזואלי בין אתרים מקודשים, כדי להבליט את הקשר ביניהם. כמו גם הבלטה של המבנה יחסית לסביבתו בעזרת גנים מטופחים ורשמיים והאלמנטים הגאומטריים במבנים מחזקים את הקדושה של המבנים ומרמזים לעולי הרגל של המקום והשונות שלו מהסביבה. הגישה למקום המקודש, כחלק מהחוויה של עולה הרגל, היא חוויה חשובה בה הוא מתכונן להגיע למקום אליו הוא התפלל כל חייו, ולכן יש השקעה רבה בדרך המובילה למבנים ולא רק במבנים עצמם. רעיון נוסף שמוצאים במבני תפילה, בגנים ובמבנים קדושים לדת הבהאית אליהם מגיעים עולי רגל הוא הרעיון של שבילים ומסדרונות היקפיים. מסדרונות ושבילים אלו מאפשרים למאמין לבטא באופן מעשי את דבקותו ומסירותו. (כמו ההקפות של הכעבה באסלאם, והקפות בשמחת תורה ובסוכות ביהדות) בכתבים של בהאא אללה הוא מציין שמדובר בדבר נפוץ בטבע, כמו שלוין (כמו הירח) מקיף כוכב לכת ונשאר במסלול בזכות כוח הכבידה, הוא נסמך עליו וכל קיומו תלוי בכוכב. כך גם עולה הרגל המקיף את המקום הקדוש. הספרה 9 היא בעלת מספר משמעויות בדת הבהאית. בנבואה של הבאב הוא מודיע שבעוד 9 שנים יגיע האיש לו הם מחכים, על פי הבהאים 9 היא הספרה הבודדת הגדולה ביותר ולכן המושלמת ביותר, השם בהאא (תהילה) בערבית, עברית ופרסית שווה 9 בגימטריה, ישנם 8 דתות עולמיות שהבהאים מאמינים שהם ההתגלות של אותו האל הנגלה בזמנים שונים וכי הדת הבהאית היא הדת ה-9 יהדות, זוראסטריות, נצרות, בודהיזם, הינדואיזם, האסלאם, סבאטית, הבאב ולבסוף הבהאים. כתוצאה יושבים בבית הצדק העולמי 9 נציגים בכל מושב, ואחד הסמלים הנפוצים של הדת הבהאית הוא כוכב בעל 9 קודקודים אחד הביטויים של הספרה 9 באדריכלות הבהאית הוא שכל בית תפילה בהאי חייב להיות מבנה מתושע (בעל 9 צלעות), ו-9 דלתות כניסה. כמו גם 9 בריכות ההשקפה מסביב לבית התפילה בניו דלהי, הודו. למספר 19 יש חשיבות בדת הבהאית. המילה ואחד (בערבית ובפרסית واحد) שפירושה "איחוד" שווה בגימטריה 19, דבר המסמל את האיחוד עם אלוהים. לכן בלוח השנה שיצר הבאב ישנם 19 חודשים, וכל חודש מכיל 19 יום. הצום הבהאי שאורך כחודש, מתקיים במשך 19 יום. לכן, מספר הימים בשנה הוא 361, ששווה בגימטריה בפרסית ל"כל דבר" (كل شيئ). כמו כן השליחים של הבאב (כולל עצמו) היו 19, וגם לבהאא אללה היו 19 שליחים. כתבי הבאיאן היו אמורים להיות בנויים מ-19 חלקים, כשבכל אחד מהם 19 פרקים. ניתן למצוא את הספרה 19 במספר מקומות באדריכלות הבהאית, לדוגמה הגנים הבהאים בחיפה על הר הכרמל (ערך מורחב) בנויים מ-19 טראסות. הכוכב בעל 5 הקודקודים, שנקרא גם "היכל" מתואר על ידי שוגי אפנדי כסמל לדת הבהאית. בערבית משמעות המילה היכל הוא גם "גוף", והכוכב מתואר על ידי הבאב בכתביו שמייצג את הראש הידיים והרגליים של האדם המיועד להגיע, הנביא, ובמקרה זה בהאא אללה. בנוסף הבאב כתב מספר רב של תפילות ומכתבים בצורת הכוכב בעל חמשת הקודקודים ישנה השפעה היסטורית רבה על האדריכלות הבהאית. כיוון שהדת הבהאית נוסדה והתפתחה מאיראן, ניתן לראות השפעה פרסית מובהקת בסגנון האדריכלי בהאי בעיקר בעיצוב הגנים: • השפעה מהגנים הפרסיים שמוכרים מ-4,000 לפני הספירה, המאופיינים בדגש רב על מזרקות ובריכות. • שימוש באור השמש. רתימה של אור השמש ליצירת אפקטים ומרקמים מיוחדים ברחבי הגן. • יצירת אזורים מוצלים רבים על מנת ליצור אזורי מנוחה מוסתרים מאור השמש הפרסית הקופחת. • התכתבות עם הגנים גם בתוך המבנים, בדרך כלל ביצירת חצר פנימית. ניתן לראות השפעה היסטורית נוספת במבנים הראשונים שרכשו הבהאים בעכו, מבנים עות'מאנים עם אלמנטים פרסיים. ואילו במבנה הראשון שבנו הבהאים בחיפה (קבר הבאב) אימצו דווקא סגנון אוריינטלי מקומי, במקום פרסי. ייתכן שהיה זה הניסיון הראשון להיפרד מהמסורת הפרסית שאפיינה אותם עד אז. מאפיין בולט באדריכלות ובבניה הבהאית הם גנים. מקור ההשראה לבניית גנים סביב אזורים קדושים ובתי תפילה בהאיים הוא גן בבגדאד מחייו של בהא אללה. בשמו המקורי "Najibiyyih Garden" היה הגן על גדות נהר החידקל בבגדד, בו בהאא אללה שהה במשך שנים עשר יום לפני שנלקח מבגדד ב-3 במאי 1863. בהאא אללה קרא למקום רידוואן - Ridvan) גן עדן בפרסית), ושם הוא הודיע למאמינים שהוא האיש עליו דיבר הבאב. רידוואן הוא גם שם החג הבהאי שאורך כשנים עשר יום, הנחגג לזכר השהות שלו בגן. הגן מתואר כגן מיוער, ובתוכו 4 שדרות המסומנות בפרחים, אשר נפגשות ברחבה עגולה במרכז. על פי התיאור הקימו אוהל במרכז הרחבה לכבודו של בהאא אללה, וסביב אוהל זה הקימו אוהלים קטנים נוספים למשפחתו. אלמנט חוזר על עצמו בכל המבנים הבהאים הוא כיפה. העיגול מרמז על כל מקימי 9 הדתות הנכונות (ההילה בציורים של ישוע, ההילות סביב ראשו וידיו של בודהה), ברוב הדתות כיפה במבנה באה כדי לסמל את גן העדן. העיגול מופיע בכיפה ולעיתים קרובות גם במסדרונות או שבילים היקפים סביב המבנים הבהאים כדי לסמל אחדות, סובלנות וגם את גן העדן הנרמז גם בצמחייה המרובה שלרוב מקיפה מבנים אלו. אך גם במקרה זה הכיפה של כל מבנה תעוצב על פי הסגנון של התרבות בה היא מוצבת. אלמנט נוסף שחוזר על עצמו בבנייה הבהאית הוא כמות האור הנכנסת למבני התפילה. מכיוון שהבאב ובהאא אללה היו סגורים במאסר הרבה מאוד זמן, ונאמר כי לרוב לא היה להם אפילו אור של נר נהיה חיבור חזק לטבע, ולאור השמש. דבר שנותנים עליו דגש רב בגנים הבהאים כפי שצוין למעלה, אך גם במבנים עצמם יש משחקים רבים עם אור. לרוב ניתן לראות זאת בסוגי הכיפות השונות של בתי התפילה, הכיפה של בית התפילה בקולומביה לדוגמה, עשוי מחומר פלואורסצנטי שסופג אור במשך היום ונדלק באופן טבעי בזמן השקיעה. דוגמה נוספת היא של הכיפה של בית התפילה באילינוי, אשר בנוי כשריג משילוב של בטון וקווארץ לבן המאפשר כניסה של אור טבעי בין חריצי הכיפה הלבנה Bahá'í Houses of Worship, web.archive.org, ‏2011-04-29 Houses of Worship | Bahá’í World News Service (BWNS), Bahá’í World News Service 1 August 2014 – To the Bahá’ís of the World | Bahá’í Reference Library, www.bahai.org The Jewel in the Lotus - The Bahá'í House of Worship, www.bahaihouseofworship.in (ארכיון) Baha'i World News Service•, Colombia Baha’i House of Worship: the Architect Reflects, BahaiTeachings.org, ‏2018-08-16 Colombia Temple rises | BWNS, Bahá’í World News Service, ‏2018-02-22 Baha'i World News Service•, Following Colombia Temple Opening, First Visits Begin, BahaiTeachings.org, ‏2018-08-12 Roshan Danesh, Some Reflections on the Structure of the Kitáb-i-Aqdas, The Journal of Baha i Studies 25, 2015-10, עמ' 81–94 doi: 10.31581/jbs-25.3.6(2015) Mona Khademi, â Abduâl-Baha's Journey West, Palgrave Macmillan Learn More - The Bahá'í Gardens, www.ganbahai.org.il (ארכיון) Bahá’í Media Bank, media.bahai.org Design and Management of the Sites - The Bahá'í Gardens, www.ganbahai.org.il (ארכיון) H. Sato, “Mr.” and “Mrs. and Miss.”, Notes and Queries CLXIII, 1932-10-01, עמ' 245–245 doi: 10.1093/nq/clxiii.oct01.245c The Number Nine (9) and the Baha'i Faith - Baha'i Blog, Baha'i Arts, Stories and Media, ‏2014-04-27 Art and Architecture Unite to Proclaim the Baha'i Message, BahaiTeachings.org, ‏2016-09-17 The Nine-Pointed Star, bahai-library.com Bahá’í Media Bank, media.bahai.org Society for Science & the Public, Atomic Age Bright Lights, The Science News-Letter 51, 1947-03-29, עמ' 194 doi: 10.2307/3923795 Baha'i Faith - New World Encyclopedia, www.newworldencyclopedia.org Supplementary to the Persian Bayan by Subh-i Azal متمم بیان فارسی, www.bayanic.com Design and Management of the Sites - The Bahá'í Gardens, www.ganbahai.org.il (ארכיון) Sen, Sir Usha Nath, (6 Oct. 1880–20 April 1959), formerly Adviser, Press Trust of India, New Delhi and Managing Editor, Reuter’s and Associated Press of India, Simla and Delhi, and Director Associated Press of India, from 1937, Who Was Who, Oxford University Press, 2007-12-01 Walbridge, John., Sacred acts, sacred space, sacred time, Oxford: G. Ronald, 1996 Design and Management of the Sites - The Bahá'í Gardens, www.ganbahai.org.il (ארכיון) Ridvan, bahai-library.com Bahá'í Reference Library - God Passes By, reference.bahai.org Sacred Baha'i Architecture, bahai-library.com Bahá’í Media Bank, media.bahai.org Design and Management of the Sites - The Bahá'í Gardens, www.ganbahai.org.il (ארכיון)